numeriu (duomenys neskelbtini) nuo šios datos buvo teikiamos Vartotojui AB 'Omnitel' tinkle. 2016 m. birželio 28 d. numeris buvo perkeltas atgal į Teikėjo tinklą.

Ginče tarp Vartotojo ir Teikėjo sprendžiamas klausimas dėl 2016 m. birželio 28 d. atlikto numerio (duomenys neskelbtini) perkėlimo į Teikėjo tinklą teisėtumo ir iš jo kylančių teisinių pasekmių.

Dėl numerio (duomenys neskelbtini) perkėlimo teisėtumo

Vadovaujantis CK 6.721 straipsnio, reglamentuojančio vienašalį atlygintinų paslaugų, tarp jų ir Paslaugų, teikimo sutarties nutraukimą, 1 dalimi, klientas turi teisę vienašališkai nutraukti sutartį, nepaisydamas to, kad paslaugų teikėjas jau pradėjo ją vykdyti. Taigi, įstatymai suteikia teisę vienašališkai nutraukti su paslaugų teikėju sudarytą sutartį bet kuriuo šios sutarties galiojimo metu. Vienas iš būdų vienašališkai nutraukti viešųjų judriojo telefono ryšio paslaugų teikimo sutartį yra perkeliant telefono ryšio numerį į kito paslaugų teikėjo tinklą, ir nuo telefono ryšio numerio perkėlimo momento teisė nutraukti viešųjų judriojo telefono ryšio paslaugų teikimo sutartį laikytina Viešųjų ryšių įgyvendinta. Atkreiptinas dėmesys į tai, kad ERĮ 34 straipsnio 11 dalis numato, jog ' tinklų ir viešųjų telefono ryšio paslaugų teikėjai Ryšių reguliavimo tarnybos nustatytomis sąlygomis ir terminais savo lėšomis užtikrina abonento teisę išlaikyti abonentinį numerį, kai yra keičiamas telefono ryšio paslaugų teikėjas ar paslaugų teikimo vieta arba būdas .'

A bonentinio numerio perkėlimo tvarka ir terminai yra imperatyviai reglamentuoti Abonento teisės išlaikyti abonentinį numerį, keičiant viešųjų telefono ryšio paslaugų teikėją, paslaugų teikimo vietą arba būdą, užtikrinimo sąlygų ir tvarkos aprašo, patvirtinto Tarnybos direktoriaus 2011 m. balandžio 29 d. įsakymu Nr. 1V -460 'Dėl Abonento teisės išlaikyti abonentinį numerį, keičiant viešųjų telefono ryšio paslaugų teikėją, paslaugų teikimo vietą arba būdą, užtikrinimo sąlygų ir tvarkos aprašo patvirtinimo', (toliau - Aprašas) nuostatose, todėl griežtas teisės aktų nuostatų laikymasis turi esminės reikšmės vykdant abonentinio numerio perkėlimo procedūrą. Aprašo 7 punktas numato viešojo judriojo telefono ryšio tinklo ir (ar) viešųjų judriojo telefono ryšio paslaugų užtikrinti viešųjų judriojo telefono ryšio paslaugų numerių ir paslaugų numerių teikėjų pareigą ' perkeliamumą, kai keičiamas viešųjų judriojo telefono ryšio paslaugų teikėjas .' Taigi, Aprašas suteikia vartotojui teisę išsaugoti savo naudojamą abonentinį numerį keičiant viešųjų elektroninių ryšių paslaugų teikėją, todėl vartotojas, turėdamas sutartį su bet kuriuo iš viešųjų elektroninių ryšių paslaugų teikėjų, nevaržomas gali keisti viešųjų elektroninių ryšių paslaugų teikėją, išsaugodamas abonentinį numerį.

Vadovaujantis Aprašo 19 punktu, keičiant viešųjų telefono ryšio paslaugų teikėją, pagrindas perkelti abonentinį numerį yra abonento prašymas, leidžiantis identifikuoti abonentą, pateikiamas 1 gavėjui. Abonentas , esant gavėjo reikalavimui, privalo pateikti įrodymus, kad būtent jis yra sutarties su perleidėju šalis. Teikėjas pats pripažįsta, kad numerio (duomenys neskelbtini) perkėlimas atliktas nekorektiškai , žinant, jog dėl numerio (duomenys neskelbtini) perkėlimo bendrauta ne su Vartotoju, t. y., neįsitikinus, jog būtent Vartotojas, kuris yra sutarties šalis, pageidavo perkelti numerį (duomenys neskelbtini) į Teikėjo tinklą .

R emiantis centrinės duomenų bazės administratoriaus duomenimis, 2016 m. birželio 27 d. buvo pateiktas prašymas perkelti numerį (duomenys neskelbtini) iš AB ' Omnitel ' tinklo į Teikėjo tinklą. Pažymėtina, kad Teikėjas nurodo supratęs, kad perkelti numerį (duomenys neskelbtini) pageidauja ne Vartotojas, o tretysis asmuo, kuriam Vartotojas buvo suteik ęs teisę naudoti šį numerį. Faktas, kad numeriu (duomenys neskelbtini) naudojasi tretysis asmuo, nereiškia, kad šiam asmeniui perėjo visos Vartotojo, kaip abonento , teisės. N esant Vartotojo pasirašyto prašymo perkelti numerį (duomenys neskelbtini) , nebuvo teisinio pagrindo perkelti numerį į Teikėjo tinklą. Atsižvelgiant į tai, kas išdėstyta, laikytina, kad Teikėjas nesilaikė imperaty vių Aprašo reikalavimų , o vadovaujantis